

# ที่ มท ๐๘๐๘.๒/ กรมส่งเสริมการปกครองท้องถิ่น

# ถนนนครราชสีมา เขตดุสิต กทม. ๑๐๓๐๐

# กันยายน 2563

เรื่อง การโอนเงินจัดสรรงบประมาณรายจ่ายประจำปีงบประมาณ พ.ศ. 2563 งบเงินอุดหนุน เงินอุดหนุนทั่วไป

โครงการสร้างหลักประกันด้านรายได้แก่ผู้สูงอายุ ค่าใช้จ่ายสำหรับสนับสนุนการสงเคราะห์เบี้ยยังชีพผู้สูงอายุ

ประจำปีงบประมาณ พ.ศ. 2561 เพิ่มเติม

# เรียน ผู้ว่าราชการจังหวัด

# อ้างถึง 1. หนังสือกระทรวงมหาดไทย ด่วนที่สุด ที่ มท 0808.2/ว 3886 ลงวันที่ 28 มิถุนายน 2562

2. หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 2947 ลงวันที่ 24 กันยายน 2563

# สิ่งที่ส่งมาด้วย แบบรายละเอียดประกอบการโอนเงินจัดสรรงบประมาณ จำนวน ๑ ชุด

ตามที่กระทรวงมหาดไทยได้ซักซ้อมแนวทางการจัดทำงบประมาณรายจ่ายประจำปีงบประมาณ พ.ศ. 2563 ขององค์กรปกครองส่วนท้องถิ่น และกรมส่งเสริมการปกครองท้องถิ่นได้แจ้งการจัดสรรงบประมาณเงินอุดหนุนทั่วไป โครงการสร้างหลักประกันด้านรายได้แก่ผู้สูงอายุ ค่าใช้จ่ายสำหรับสนับสนุนการสงเคราะห์เบี้ยยังชีพผู้สูงอายุ มายังจังหวัดเพื่อทราบและถือปฏิบัติแล้ว นั้น

กรมส่งเสริมการปกครองท้องถิ่น ได้โอนเงินจัดสรรงบประมาณรายจ่ายประจำปีงบประมาณ พ.ศ. 2563 แผนงานยุทธศาสตร์ส่งเสริมการกระจายอำนาจให้แก่องค์กรปกครองส่วนท้องถิ่น ผลผลิตจัดสรรเงินอุดหนุนให้แก่องค์กรปกครองส่วนท้องถิ่น งบเงินอุดหนุน เงินอุดหนุนทั่วไป โครงการสร้างหลักประกันด้านรายได้แก่ผู้สูงอายุ ค่าใช้จ่ายสำหรับสนับสนุนการสงเคราะห์เบี้ยยังชีพผู้สูงอายุ ประจำปีงบประมาณ พ.ศ. 2561 เพิ่มเติม รหัสแหล่งของเงิน 6311410 รหัสกิจกรรมหลัก 15008xxxxO2369 รหัสงบประมาณ 1500838736500001 โดยโอนเงินผ่านทางระบบ e-LAAS เชื่อมโยงเข้าสู่ระบบ GFMIS เข้าบัญชีองค์กรปกครองส่วนท้องถิ่น รายละเอียดปรากฏตามสิ่งที่ส่งมาด้วย และให้จังหวัดแจ้งการโอนเงินจัดสรรให้องค์กรปกครองส่วนท้องถิ่นทราบ โดยให้ถือปฏิบัติตามหนังสือที่อ้างถึง

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

สำนักบริหารการคลังท้องถิ่น

กลุ่มงานการจัดสรรเงินอุดหนุนและพัฒนาระบบงบประมาณ

โทร./โทรสาร ๐-๒๒๔๑-๙๐๔๓, ๐-๒๒๔๑-9040, ๐-๒๒๔๑-๙๐๐๐ ต่อ ๑๕40

ผู้ประสานงาน นางสาวพรรณิภา แซ่วี 06 5716 7607